ชาญณรงค์ พ้นผิดแต่ลังเลหวนคืนเก้าอี้ ผอ.สมศ.
ดร.ชาญณรงค์ พรรุ่งโรจน์ อดีตผู้อำนวยการสำนักงานรับรองมาตรฐานและประเมินคุณภาพการศึกษา (สมศ.) เปิดเผยว่า ตามที่ตนถูกคำสั่งหัวหน้าคณะรักษาความสงบแห่งชาติ (คสช.) ที่ 23/2559 ให้ระงับการปฏิบัติหน้าที่เป็นการชั่วคราว ตั้งแต่วันที่ 16 พ.ค.2559 และหลังจากนั้นได้มีการตั้งคณะกรรมการสอบสวนข้อเท็จจริงตามข้อกล่าวหานั้น ผลการสอบสวนข้อเท็จจริงพบว่าตนไม่มีความผิด และเมื่อวันที่ 13 ธ.ค.ที่ผ่านมา ได้มีการประกาศในราชกิจจานุเบกษา เผยแพร่คำสั่งหัวหน้า คสช. ที่ 73/2559 เรื่องการปฏิบัติหน้าที่ ผอ.สมศ.เพิ่มเติม โดยระบุว่าตนไม่มีความผิดตามผลการสอบสวนข้อเท็จจริงของคณะกรรมการ ที่แต่งตั้งตามคำสั่งสำนักนายกรัฐมนตรี อย่างไรก็ตามคำสั่งดังกล่าวได้ให้ตนพ้นจากตำแหน่ง ผอ.สมศ. และให้ไปเป็นเจ้าหน้าที่ของรัฐประจำสำนักนายกรัฐมนตรี ตามคำสั่งหัวหน้า คสช. ที่ 68/2559 เรื่องมาตรการแก้ปัญหาเจ้าหน้าที่ในหน่วยงานอื่นของรัฐ และให้นายคมศร วงษ์รักษา รอง ผอ.สมศ. ซึ่งรักษาการแทน ผอ.สมศ.พ้นจากการรักษาการ ตั้งแต่วันที่ 17 ธ.ค.2559 จากนั้นให้คณะกรรมการบริหาร สมศ.ดำเนินการสรรหาและแต่งตั้ง ผอ.สมศ.คนใหม่ต่อไป,ดร.ชาญณรงค์กล่าวอีกว่า ขณะนี้ถือว่าตนพ้นจากความผิดตามที่ถูกกล่าวหาแล้ว โดยพร้อมที่จะปฏิบัติตามคำสั่งหัวหน้า คสช. ด้วยการไปประจำสำนักนายกรัฐมนตรี ซึ่งหากเห็นว่าตนยังเป็นประโยชน์จะให้ไปอยู่ตรงไหนก็สามารถทำงานได้ ทั้งนี้ ตนคงไม่เรียกร้องหรือขอให้เยียวยาอะไร ทุกอย่างปล่อยให้เป็นไปตามกฎหมาย ส่วนจะไปสมัครเข้ารับการสรรหา ผอ.สมศ.อีกหรือไม่นั้น เมื่อตนไร้มลทินแล้วก็มีสิทธิที่จะสมัครเข้ารับการสรรหาได้ แต่คงต้องคิดดูก่อนว่าจะไปสมัครดีหรือไม่.
ตามที่ตนถูกคำสั่งหัวหน้าคณะรักษาความสงบแห่งชาติ(คสช.)ที่23/2559ให้ระงับการปฏิบัติหน้าที่เป็นการชั่วคราว ตั้งแต่วันที่ 16 พ.ค.2559 และหลังจากนั้นได้มีการตั้งคณะกรรมการสอบสวนข้อเท็จจริงตามข้อกล่าวหานั้น ผลการสอบสวนข้อเท็จจริง
ข่าวการศึกษา,ชาญณรงค์ พรรุ่งโรจน์,ผอ.สมศ.,คสช.,ระงับการปฏิบัติหน้าที่